|  |  |  |  |  |  |  |  |
| --- | --- | --- | --- | --- | --- | --- | --- |
|   Slika na kojoj se prikazuje simbol, emblem, crveno, logotip  Opis je automatski generiran VLADA REPUBLIKE HRVATSKE Zagreb, 20. prosinca 2024.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo prostornoga uređenja, graditeljstva i državne imovine |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o donošenju izmjena i dopuna urbanističkog plana uređenja državnog značaja „Skijaški kompleks“ Medvednica |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

|  |
| --- |
|  PRIJEDLOGNa temelju članka 109. stavka 2. Zakona o prostornom uređenju („Narodne novine“, br. 153/13, 65/17, 114/18, 39/19, 98/19 i 67/23) i članka 31. stavka 2. Zakona o Vladi Republike Hrvatske („Narodne novine“, br. 150/11, 119/14, 93/16, 116/18, 80/22 i 78/24), Vlada Republike Hrvatske je na -------sjednici, održanoj ----------- donijela **ODLUKU** **O DONOŠENJU IZMJENA I DOPUNA URBANISTIČKOG PLANA UREĐENJA DRŽAVNOG ZNAČAJA „SKIJAŠKI KOMPLEKS“, MEDVEDNICA**I.Donose se izmjene i dopune Urbanističkog plana uređenja državnog značaja „Skijaški kompleks“, Medvednica („Narodne novine“, broj 103/17, u daljnjem tekstu: Prostorni plan).II.Stručni izrađivač Prostornog plana je Zavod za prostorno uređenje Grada Zagreba, Ulica Republike Austrije 18, Zagreb.III.Prostorni plan je izrađen na temelju Odluke o izradi izmjena i dopuna Urbanističkog plana uređenja državnog značaja „Skijaški kompleks“, Medvednica („Narodne novine“, broj 106/20).IV.Elaborat Prostornog plana pod nazivom „Izmjene i dopune Urbanističkog plana uređenja državnog značaja „Skijaški kompleks“, Medvednica sastavni je dio ove Odluke i sadrži: I. TEKSTUALNI DIO:Odredbe za provedbuII. GRAFIČKI DIO:Kartografski prikazi:1. KORIŠTENJE I NAMJENA POVRŠINA2a. PROMETNA, ULIČNA I KOMUNALNA INFRASTRUKTURNA MREŽA, Prometni sustav2b. PROMETNA, ULIČNA I KOMUNALNA INFRASTRUKTURNA MREŽA, Vodoopskrba, odvodnja i zaštita od štetnog djelovanja voda2c. PROMETNA, ULIČNA I KOMUNALNA INFRASTRUKTURNA MREŽA, Energetski sustav i komunikacije3a. UVJETI KORIŠTENJA, UREĐENJA I ZAŠTITE POVRŠINA, Zaštićeni dijelovi prirode3b. UVJETI KORIŠTENJA, UREĐENJA I ZAŠTITE POVRŠINA, Graditeljska baština3c. UVJETI KORIŠTENJA, UREĐENJA I ZAŠTITE POVRŠINA, Mjere posebne zaštite4. NAČIN I UVJETI GRADNJEIII. OBRAZLOŽENJE IV. OBVEZNI PRILOZIElaborat iz stavka 1. ove točke ne objavljuje se u „Narodnim novinama“, osim Odredbi za provedbu koje se objavljuju u „Narodnim novinama“.V. Grafički dio Urbanističkog plana uređenja državnog značaja „Skijaški kompleks“, Medvednica („Narodne novine“, broj 103/17) zamjenjuje se grafičkim dijelom Elaborata Prostornog plana iz točke IV. ove Odluke. VI. U cijelom tekstualnom dijelu Urbanističkog plana uređenja državnog značaja „Skijaški kompleks“, Medvednica („Narodne novine“, broj 103/17), riječi „odredbe za provođenje“ određenog broja i padeža zamjenjuju se riječima „odredbe za provedbu“ u odgovarajućem broju i padežu.VII.Prostorni plan je izrađen u dva izvornika, od kojih se jedan primjerak čuva u Vladi Republike Hrvatske, a drugi u ministarstvu nadležnom za poslove prostornoga uređenja.VIII.Ova Odluka stupa na snagu osmoga dana od dana objave u „Narodnim novinama“.KLASA: URBROJ: Zagreb, Predsjednik**mr. sc. Andrej Plenković,**v. r. **ODREDBE ZA PROVEDBU**Članak 1.U Odluci o donošenju Urbanističkog plana uređenja državnog značaja „Skijaški kompleks“, Medvednica („Narodne novine“, broj 103/17) u tekstualnom dijelu odredbi za provođenje u članku 5. stavak 3. mijenja se i glasi:„(3) Prirodne vrijednosti i kulturna dobra štite se sukladno važećim zakonima i propisima iz područja zaštite okoliša, prirode i zaštite kulturnih dobara.“.Članak 2.U članku 7. iza točke a4) dodaju se točke a5) i a6) koje glase:„a5 ) obuhvat površine za smještaj sljemenskog bobaa6) površina unutar koje je moguće smjestiti gornju stanicu sljemenskog boba (14)“.Članak 3.U članku 8. stavku 2. iza riječi: „te šume unutar skijališta“ dodaje se zarez i riječi: „površinu za smještaj sljemenskog boba,“.Članak 4.U članku 15. točki 1. iza podtočke c) dodaju se podtočke d), e) i f) koje glase:„d) šume unutar skijaško-žičnog sustavae) obuhvat površine za smještaj sljemenskog bobaf) površina unutar koje je moguće smjestiti gornju stanicu sljemenskog boba (14)“. Točka 2. briše se. Dosadašnje točke 3. i 4. postaju točke 2. i 3. Članak 5.U članku 16. stavku 3. riječ: „odnosno“ zamjenjuje se riječju: „te“, a iza riječi: „pripadajućim zgradama“ dodaju se riječi: „i sljemenskim bobom“.Članak 6.U članku 17. stavak 5. briše se.Članak 7.Iznad članka 23. naslov "2.1.1.4. Površine šuma unutar skijališta“ mijenja se i glasi: „2.1.1.4. Površine šuma unutar skijaško-žičnog sustava“.U članku 23. stavku 1. iza riječi: „u funkciji skijališta“ dodaju se riječi: „te sljemenskim bobom“. U stavku 2. iza riječi „ u njihovoj funkciji“ dodaju se riječi: „ i staze za bob s gornjom stanicom u funkciji boba,“.Članak 8.Iza članka 23. dodaju se članci 23.a, 23.b, 23.c i 23.d. i podnaslovi iznad tih članaka koji glase:**„2.1.1.5.** **Sljemenski bob****Članak 23.a**1. Pod pojmom „sljemenski bob“ podrazumijeva se izgradnja turističko-rekreativne staze cjelogodišnjeg tračničkog spusta (ljetni bob).
2. Obuhvat površine unutar kojeg je moguće smjestiti sljemenski bob prikazan je na kartografskom prikazu br. 1 KORIŠTENJE I NAMJENA POVRŠINA.

(3) U obuhvatu površine za sljemenski bob planiraju se sljedeći sadržaji: staza za bob, zgrada gornje stanice boba s pratećim sadržajima isključivo u funkciji boba te moguće uređenje vanjske površine donje stanice boba s prilaznom šumskom stazom. (4) Prilikom projektiranja svih sadržaja sljemenskog boba navedenih u stavku 2. ovog članka potrebno je maksimalno voditi računa o postojećoj vegetaciji uz uvjet da se ne smije ukloniti više od 15% šumskog pokrova šumskog kompleksa omeđenog skijaškim žičarama Crveni spust (Ž2) i Panjevina (Ž3) te šumskom cestom sa gornje strane (pješački put - PP2) i šumskom cestom sa donje strane (Erberov put - PP3).“**Bob staza****Članak 23.b**(1) U obuhvatu površine za sljemenski bob UPU-om je na kartografskom prikazu br. 4 NAČIN I UVJETI GRADNJE određena površina na kojoj je mogući smještaj bob staze.(2) Obvezno je provođenje geotehničkih istražnih radova unutar cjelokupne površine za smještaj bob staze.(3) Temeljenje se mora izvesti kao konstruktivni sistem ukopan ispod površine zemlje sa obavezom očuvanja prostora i bez narušavanja krajobraznih vrijednosti prirodnog okolnog prostora te u skladu s provedenim geotehničkim istražnim radovima.(4) Oblikovanje bob staze i uređenje okolnog prostora treba se temeljiti na očuvanju prostora, odnosno obazrivom oblikovanju, bez narušavanja krajobraznih vrijednosti prirodnog prostora. (5 ) Prostor se ne ograđuje osim eventualno sigurnosnim ogradama.(6) Detaljan položaj bob staze potrebno je odrediti sukladno uvjetima javnopravnih tijela s obzirom na postojeću komunalnu infrastrukturnu mrežu i uz poštivanje odredbi ovog UPU-a.(7) Predviđeno tehničko rješenje bob staze ne smije razvijati buku veću od 60 dB.(8) Duljina bob staze bit će cca 900 m, a visinska razlika bob staze bit će cca 90 m.(9) Koridor bob staze u ravnim dijelovima mora biti minimalno 1,5 m sa svake strane. (10) Zbog sigurnosti u zavojima se izvodi koridor od cca 1,75 m sa svake strane. (11) Oko povratne staze boba potrebno je 0,8 m sa svake strane. (12) Na prostoru gdje su pješačke staze i tračnica potrebno je oko 1 m prostora sa svake strane, a na mjestima gdje se bob staza izdiže na 3 m visine, potrebno je osigurati 1,5 m sa svake strane bob staze. (13) Detaljan položaj bob staze potrebno je prilagoditi minimalnom nagibu terena i zahtjevima konstrukcije bob staze s tim da isti predstavlja neznatan gubitak šumskog staništa i ne utječe na bioraznolikost i zaštićenost područja uz poštivanje uvjeta zaštite prirode određenih ovim UPU-om.(14) Projektiranje, proizvodnja, konstrukcija, građenje i rad bob staze, uvjeti za sigurnost osoba koje koriste bob stazu trebaju biti u skladu sa propisima kojima se uređuje predmetna izgradnja.(15) Prilikom projektiranja bob staze osigurati neprekinutost pješačkih staza i putova (postojećih i planiranih) koji se nalaze unutar površina za smještaj sljemenskog boba te osigurati sigurnost posjetitelja koji koriste pješačke staze i putove.(16) Pješački i kolni (servisni) pristup površini za smještaj bob staze osigurati s postojeće šumske ceste i putova s mogućnošću prolaska interventnih i dostavnih vozila, planske oznake PP2 u skladu s odredbama ovog UPU-a.(17) U slučaju potrebe moguće je uređenje pješačke šumske staze najveće širine 1,5 m, u smislu članka 23.d. stavka 2. i u skladu s člancima 52. i 53. ovih odredbi. (18) Rad bob staze se isključivo ograničava na razdoblje sa dnevnim svjetlom te se zabranjuje noćna rasvjeta odnosno postavljanje rasvjetnih tijela.“**Gornja stanica u funkciji boba (14)** **Članak 23.c**(1) UPU-om Skijaški kompleks određena je površina unutar koje je moguć smještaj gornje stanice u funkciji boba, koja je prikazana na kartografskom prikazu br. 1. KORIŠTENJE I NAMJENA POVRŠINA dok su uvjeti i način gradnje unutar navedene površine definirani kartografskim prikazom br. 4 NAČIN I UVJETI GRADNJE.(2) UPU-om Skijaški kompleks predviđeni su sljedeći sadržaji gornje stanice u funkciji boba: smještaj postrojenja, prodaja karata, sanitarni čvor, nužni prostor za skladištenje i ostali prateći sadržaji isključivo u funkciji boba. (3) Određena je sljedeća izgrađenost prostora, etažnost i uvjeti gradnje:1. Najveća dopuštena tlocrtna površina zgrade iznosi max. 50 m² zatvorenog prostora i do max. 70 m² natkrivenog otvorenog prostora. Najveći dopušteni broj etaža je jedna nadzemna etaža. 2. Arhitektonsko oblikovanje mora biti u skladu s uobičajenim načinom građenja na medvedničkom prostoru, uz poštivanje zahtjeva tehnologije boba. Preporuča se korištenje građevinskih elemenata i materijala koji su uobičajeni za taj prostor, a osiguravaju racionalno korištenje energije i sklad s okolnim prostorom i krajobrazom. Preporuča se korištenje prvenstveno drva i kamena, a posebno kod oblikovanja pročelja. Krov izvesti na način da se uklopi u okolni prostor (ravan ili kosi krov).3. Planirana gornja stanica sljemenskog boba može se ukoliko je tehnički izvedivo izvesti kao jedinstveno arhitektonsko oblikovno rješenje s građevinom gornje stanice Crveni spust prilikom njene, ovim UPU-om planirane rekonstrukcije. 4. Moguće je postavljanje sunčanih kolektora na krovu, vodeći računa o izgledu građevine i ukupnog ambijenta.5. Oblikovanje vanjskog prostora treba se temeljiti na očuvanju prostora, odnosno obazrivom oblikovanju, bez narušavanja krajobraznih vrijednosti prirodnog prostora. Vanjski prostor oko objekta moguće je opremiti stolovima i klupama te potrebnom opremom izvedenom od prirodnih i podneblju prihvatljivih materijala.6. Prostor se ne ograđuje, osim eventualno sigurnosnim ogradama. 7. Uvjeti i kriteriji priključenja građevine na prometnu površinu, komunalnu i drugu infrastrukturu određeni su u poglavlju 5. Uvjeti uređenja odnosno gradnje, rekonstrukcije i opremanja prometne, komunikacijske i komunalne mreže s pripadajućim objektima i površinama i prikazani na kartografskim prikazima br. 2a. PROMETNA, ULIČNA I KOMUNALNA INFRASTRUKTURNA MREŽA, Prometni sustav i br. 4. NAČIN I UVJETI GRADNJE.“**Donja stanica u funkciji boba** **Članak 23.d**(1) Donja stanica u funkciji boba uređuje se kao otvoreni vanjski prostor bez izgradnje i može se smjestiti unutar obuhvata površine planirane za smještaj bob staze ovisno o projektnom rješenju bob staze.(2) Sadržaji koji se planiraju u okviru donje stanice su otvoreni prostor za izlazak korisnika boba uz mogućnost natkrivanja mjesta izlaska te je moguća postava klupa za odmor i uređenje šumske pješačke staze do donje šumske ceste (Erberov put- PP3). (3) Oblikovanje vanjskog prostora treba se temeljiti na očuvanju prostora, odnosno obazrivom oblikovanju, bez narušavanja krajobraznih vrijednosti prirodnog prostora.(4) Prostor se ne ograđuje, osim eventualno sigurnosnim ogradama.“.Članak 9.U članku 48. iza stavka 4. dodaje se stavak 5. koji glasi:„(5) Osigurati neprekinutost pješačkih staza i putova (postojećih i planiranih) koji se nalaze unutar obuhvata površine za sljemenski bob te osigurati sigurnost posjetitelja koji koriste pješačke staze i putove.“.Članak 10. U članku 60. stavku 10. riječi: „važećeg Zakona o elektroničkim komunikacijama (Narodne novine, br. 73/08, 90/11, 133/12, 80/13, 71/14 i 72/17) i drugih važećih propisa” zamjenjuju se riječima: “važećih propisa kojima se uređuje područje elektroničkih komunikacija”.Članak 11.U članku 64. stavku 3. riječi: „Zakona o vodama (Narodne novine, br. 153/09, 63/11, 130/11, 56/13 i 14/14)“ zamjenjuju se riječima: „propisa kojima se uređuje područje gospodarenja i zaštite voda“.Članak 12.U članku 69. stavku 4. riječi: „Odlukom o odvodnji otpadnih voda (Službeni glasnik Grada Zagreba, br. 12/02, 23/03 i 01/08),“ zamjenjuju se riječima: „važećim odlukama o odvodnji otpadnih voda“.Članak 13.U članku 78. stavku 1. riječi: „Pravilniku o popisu stanišnih tipova, karti staništa te ugroženim i rijetkim stanišnim tipovima (Narodne novine, broj 88/14)“ zamjenjuju se riječima: “pravilniku kojim se utvrđuje popis stanišnih tipova, karta staništa te ugroženi i rijetki stanišni tipovi“.Članak 14.U članku 79. iza točke 27. dodaje se točka 28. koja glasi: „28. prilikom projektiranja sadržaja na površini obuhvata površine za sljemenski bob ne smije se negativno utjecati na bioraznolikost, krajobraznu raznolikost te opće korisne uloge prirode Parka i područja ekološke mreže.“.Članak 15.U članku 89. iza stavka 1. dodaje se novi stavak 2. koji glasi: „(2) Predviđeno tehničko rješenje bob staze unutar površine za smještaj bob staze ne smije razvijati buku veću od 60 dB.“.Dosadašnji stavci 2. i 3. postaju stavci 3. i 4.  |
|  |
|  |

 |
|  |
|  |

**Obrazloženje uz Prijedlog odluke** **o donošenju Izmjena i dopuna Urbanističkog plana uređenja državnog značaja „Skijaški kompleks“, Medvednica**

**Postupak izrade i donošenja Izmjena i dopuna Urbanističkog plana** uređenja državnog značaja „Skijaški kompleks“, Medvednica, (u daljnjem tekstu: Plan) **provodi se sukladno članku 198. Zakona o prostornom uređenju** („Narodne novine“, br. 153/13, 65/17, 114/18, 39/19, 98/19 i 67/23, u daljnjem tekstu: Zakon), a donosi ga Vlada Republike Hrvatske na temelju članka 109. stavka 2. Zakona.

**Postupak je započeo Odlukom o izradi Izmjena i dopuna Urbanističkog plana uređenja državnog** značaja „Skijaški kompleks“, Medvednica („Narodne novine“ br. 106/**20**, u daljnjem tekstu: Odluka) koju je **donio ministar prostornoga uređenja, graditeljstva i državne imovine**.

Navedenom **Odlukom su određeni razlozi i ciljevi pokretanja postupka** izrade izmjena i dopuna Urbanističkog plana uređenja državnog značaja „Skijaški kompleks“, Medvednica, a to je **ispitivanje mogućnosti planiranja nove trase staze za sanjkanje - Sljemenski bob s novim tehničkim i izvedbenim rješenjima u odnosu na plansko rješenje dano važećim planom**, a sve u cilju **unapređenja izletničko-rekreativne funkcije kao primarne funkcije Parka prirode Medvednica, bez negativnih, odnosno s minimalnim utjecajima na staništa, bioraznolikost područja Parka prirode Medvednica, te na ciljeve očuvanja i cjelovitost područja ekološke mreže**.

**Ministarstvo** kao nositelj izrade ovog Plana državne razine, u cilju pokretanja samog postupka izrade i donošenja Plana, **provelo je postupak Ocjene o potrebi strateške procjene utjecaja Plana na okoliš i prethodne ocjene prihvatljivosti Plana za ekološku mrežu,** sukladno Zakonu o zaštiti okoliša i Zakonu o zaštiti prirode, u kojemu je utvrđeno da se za ovaj postupak izmjene i dopune Plana ne treba provesti strateška procjena utjecaja Plana na okoliš kao ni glavna ocjena prihvatljivosti za ekološku mrežu uz uvjet poštivanja dodatnih uvjeta zaštite prirode.

Javnopravna tijela uključena su u postupak izrade Plana sukladno članku 79. Zakona pozivom za dostavu zahtjeva za izradu predmetnog Plana. Svi dostavljeni zahtjevi sastavni su dio elaborata Konačni prijedlog izmjena i dopuna Urbanističkog plana uređenja državnog značaja „Skijaški kompleks“, Medvednica.

Na Prijedlog Plana **provedena je javna rasprava** u skladu sa Zakonom o prostornom uređenju u trajanju od 30 dana.

Ministar prostornog uređenja, graditeljstva i državne imovine donio je Zaključak o utvrđivanju Konačnog prijedloga Plana koji je, **prema Poslovniku Vlade RH, upućen na usuglašavanje tijelima državne uprave.**

Prema obrascu PFU, za provedbu predmetne odluke nije potrebno osigurati sredstva u

državnom proračunu Republike Hrvatske budući da je ista u potpunosti financirana od

strane Grada Zagreba kao predlagatelja predmetnih izmjena plana, a u skladu s

Ugovorom o financiranju izrade i donošenja izmjena i dopuna Urbanističkog plana

uređenja državnog značaja ''Skijaški kompleks'' Medvednica, Klasa: 350-01/18-01/706,

Urbroj: 531-06-1-1-20-9.

**Prihvaćene su sve primjedbe i prijedlozi u tom postupku, izvršene dorade Prijedloga odluke i elaborata Plana (prikazano u promemorijama - prikaz primjedbi i odgovora u privitku).**

**U skladu s navedenim predlaže se donošenje Odluke o donošenju izmjena i dopuna Urbanističkog plana uređenja državnog značaja „Skijaški kompleks“, Medvednica.**